laion/Wikipedia-Exotic huggingface dataset:
Baylori ülikool

Baylori ülikool on eraõiguslik baptislik teadusülikool USA-s Texase osariigis Wacos. 2020. aasta sügisel õppis ülikoolis üle 20 800 üliõpilase. See on suurim baptislik ülikool maailmas. Ülikooli deviis on "Pro Ecclesia, Pro Texana" ('kiriku eest, Texase eest'). Ülikool asutati 1. veebruaril 1845. See on vanim pidevalt tegutsenud ülikool Texases ja USA-s üks vanemaid Mississippi jõest lääne pool. Ülikooli asutas Texas baptistide hariduse selts. Ülikool sai nime ühe selle asutaja, kohtunik R. E. B. Baylori järgi. Õigusteadust hakati ülikoolis õpetama 1849. aastal ja õigusteaduste kool loodi 1857. aastal. Algselt paiknes ülikool Independence'i asulas. Wacosse kolis see 1886. aastal, mil liitus Waco ülikooliga. Baylori ülikooli ärikool loodi 1923. aastal. 1900. aastal Wacos asutatud ja 1903. aastal Baylori ülikooli alla tulnud meditsiinikool Baylor College of Medicine kolis 1943. aastal Houstoni ja tegutseb nüüd iseseisva kõrgkoolina. Baylori Ülikoolis on umbes 160 bakalaureuse-, 75 magistri- ja 20 doktoriõppe programmi kokku üheksas kolledžis, mille hulka kuuluvad muuhulgas College of Arts & Sciences, ärikool Hankamer School of Business, õenduskool Louise Herrington School of Nursing, teoloogiaseminar ja õigusteaduste kool. Baylori Ülikool paikneb USA ülikoolide seas kõrgetel kohtadel füsioteraapia, õenduse ja ämmaemanduse, sotsiaaltöö, kõnepatoloogia, ettevõtluse ja õigusteaduse õpetamises. Ülikooli spordimeeskonnad kannavad nime Baylor Bears ja naiskonnad Lady Bears. Baylori Ülikool kuulub USA üliõpilasspordi organisatsiooni NCAA konverentsi Big 12 Conference. 2021. aastal tuli ülikooli korvpallimeeskond esimest korda USA üliõpilasmeistriks. Ülikooli naiskond oli tulnud korvpallis ülikoolide meistriks kolm korda. Baylori Ülikoolis on õppinud mitu olümpiavõitjast kergejõustiklast, teiste seas Michael Johnson. Baylor Sciences Building Burleson Quadrangle Ülikooli Ameerika jalgpalli staadion McLane Stadium Facts & Figures. Baylor University. about.web.baylor.edu. Vaadatud 20.2.2024 Baylor University. britannica.com. Vaadatud 7.4.2021 "Baylor University". usnews.com. Vaadatud 7.4.2021 Ülikooli koduleht
Vasile Dîba

Vasile Dîba (24. juuli 1954 – 20. veebruar 2024) oli rumeenia aerutaja, olümpiavõitja ja viiekordne maailmameister. Vasile Dîba veebisaidil Olympedia (inglise)
Bowling Green

Bowling Green võib tähenda järgmist: Bowling Green, park New Yorgis Bowling Green, linn USA-s Florida osariigis Bowling Green, linn USA-s Kentucky osariigis Bowling Green, linn USA-s Missouri osariigis Bowling Green, linn USA-s Ohio osariigis Bowling Green, linn USA-s Virginia osariigis
Port Sudan

Port Sudan on linn Sudaanis, Al-Baḩr al-Aḩmari provintsi pealinn. Asub Punase mere kaldal. Linn asutati 1905. aastal briti koloniaalvõimu poolt. 1959. aastal leiti linna lähedalt naftat. Linnas asub naftatöötluskombinaat, mis toodab 20 000 barrelit naftatooteid ööpäevas. Port Sudanis asub Sudaani suurim meresadam. Linna lähedal asub rahvusvaheline lennujaam.  Port Sudan – pildid, videod ja helifailid Wikimedia Commonsis
Ivanivske

Ivanivske (ukraina keeles Іванівське, enne 2016. aastat Krasne (ukraina keeles Кра́сне)) on asula Ukraina idaosas Donetski oblastis Bahmuti rajoonis. See asub 6 kilomeetrit Bahmutist läänes. Ivanivske asutati 18. sajandil Ivan Lukjanovi poolt. 1776. aastal anti põllumaad kolonelleitnant Ivan Vasiljovitš Šabelskile, kes rajas oma uutele valdustele Ivanivka asula. Küla kasvas pidevalt ja 1859. aastaks oli seal 667 elanikku, 87 talukohta, õigeusu kirik ja tehas. 1886. aastaks oli elanike arv kasvanud 767-ni. 1908. aastal elas külas 1473 elanikku. Holodomori tagajärjel suri 52 Ivanivske elanikku. Küla lähedal asuvad pronksiaegsed kalmed. 7. veebruaril 2023 toimusid küla lähedal lahingud. See on käimasoleva Bahmuti lahingu eesliinil. Ukraina 2001. aasta rahvaloenduse andmetel elas külas 1732 elanikku, kellest 62,7% rääkis ukraina keelt, 36,66% vene keelt ja 0,64% muid keeli. "All-Ukrainian population census". db.ukrcensus.gov.ua (inglise). Ukraina Riiklik Statistikateenistus. Vaadatud 26. märtsil 2024. Hird, Karolina; Mappes, Grace; Bailey, Riley; Stepanenko, Kateryna; Kagan, Frederick W. (19. märts 2023). "Russian Offensive Campaign Update, March 19, 2023". Institute for the Study of War (inglise). Vaadatud 25. märtsil 2023. XVIII century", published in 1880 in Katerynoslav, pp. 698–700 "Мартиролог. Донецька область, ст. 467—468" (PDF). Originaali (PDF) arhiivikoopia seisuga 24. juuni 2016. Vaadatud 12. juulil 2016. "ЗСУ відбили ворожі атаки поблизу 22 населених пунктів". Укрінформ. 8. veebruar 2023. Originaali arhiivikoopia seisuga 10. veebruar 2023. Vaadatud 21. veebruaril 2023. Serhan, Yasmeen; Law, Tara (7. veebruar 2023). "Why Russia Is So Determined To Capture Bakhmut" (inglise). Vaadatud 25. märtsil 2023.
Rodolfo Neri Vela

Rodolfo Neri Vela (sündinud 19. veebruaril 1952) on Mehhiko teadlane ja astronaut, kes lendas 1985. aastal NASA kosmosesüstiku missioonil. Ta on teine ladina-ameeriklane, kes on käinud kosmoses. Neri omandas 1975. aastal Mehhiko Rahvuslikus Ülikoolis (UNAM) bakalaureusekraadi mehaanika- ja elektrotehnika alal ning 1976. aastal Inglismaal Essexi ülikoolis magistrikraadi telekommunikatsioonisüsteemide erialal. Neri oli 1985. aastal missiooni STS-61-B laadungispetsialist. Missiooni ajal paigutas meeskond orbiidile kolm sidesatelliiti, viis läbi kaks kuuetunnist kosmoseskäiku, et demonstreerida kosmosejaamade ehitustehnikaid ning viis läbi mitmeid eksperimente erafirmadele ja Mehhiko valitsusele. Neri soovis lennul süüa tortillasid ning missiooni järel hakkas NASA süstiku- ja Rahvusvahelise Kosmosejaama missioonidel serveerima meeskondadele tortillasid, kuna erinevalt tavalisest leivast ei tekita tortillad puru ja neid saab kasutada võileibade valmistamiseks või muude toiduainete hoidmiseks. "Rodolfo Neri Vela". Space Facts. Vaadatud 20. veebruaril 2024. "Space Station 20th: Food on ISS". NASA. Vaadatud 20. veebruaril 2024.
Long Duration Exposure Facility

Long Duration Exposure Facility (LDEF) oli NASA madala orbiidiga satelliit, millega katsetati kosmosemõju erinevatele materjalidele. LDEFi viis 7. aprillil 1984 kosmosesse kosmosesüstik Challenger ja esialgsete plaanide kohaselt pidi see kosmoses olema aasta. Erinevate viivituste tõttu oli see kosmoses üle viie aasta ning selle tõi 20. jaanuaril 1990 tagasi Maale kosmosesüstik Columbia. Satelliit kaalus umbes 9800 kilogrammi ning selle erinevad pinnad olid kaetud värvide, päikesepaneelide ja soojusisolatsioonitekkidega. Hiljem analüüsiti satelliidi kahjustusi, mille olid tekitanud kosmosekiirgus, vaakum ja kokkupõrked kosmoseprügiga. Kokku oli pardal 57 katset. "Long Duration Exposure Facility (LDEF)". NASA. Vaadatud 21. veebruaril 2024.
Wajima

Wajima on linn Jaapanis Ishikawa prefektuuris. Asub Noto poolsaarel. 1. detsembri 2020 seisuga oli linnas hinnanguliselt 24 507 elanikku. Linna kogupindala on 426,32 km2. いしかわ統計指標ランド　石川県の統計情報ポータルサイト
Umm Durmān

Umm Durmān on linn Sudaanis, riigi suurim linn. Asub Niiluse ääres, Hartumi vastaskaldal. Linn asutati 1884. aastal, kui Muḩammad Aḩmad (Al-Mahdī) tegi seal asunud külla oma sõjaväe baasi. Tema järglane ‘Abdullāhi ibn Muḩammad tegi Umm Durmānist oma pealinna. Al-Mahdī haud Umm Durmānis Umm Durmāni (kaardil Ohmdurman) asukoha skeem
Lõuna-Carolina ülikool

Lõuna-Carolina ülikool (University of South Carolina; lühendid USC, U of SC, South Carolina, SC) on avalik teadusülikool USA-s Lõuna-Carolina osariigi pealinnas Columbias. Sellel on üle kogu osariigi seitse satelliitlinnakut ning selle põhilinnaku pindala on 145 hektarit. Ülikoolis õppis 2019. aasta sügise seisuga üle 35 300 üliõpilase (kogu süsteemis üle 52 600 üliõpilase). 1801. aastal loodi praeguse ülikooli eelkäija South Carolina College. Ülikooli esimene hoone valmis 1805. aastal. Ameerika Ühendriikide kodusõja ajal ülikoolis õppetöö peatus. Kodusõja ajal asus ülikooli hoonetes sõjaväehaigla. Uuesti alustas ülikool tööd 1866. aastal. Rekonstruktsiooniajastul oli see ainus lõunaosariikide ülikool, kus võeti vastu ka afroameeriklastest üliõpilasi. 1880. aastast tegutses see põllumajandusülikoolina ning vastu võeti ainult valgeid üliõpilasi. Esimene naisüliõpilane asus ülikoolis õppima 1895. aastal. Praeguse nime sai ülikool 1905. aastal. 1950. aastate hakati looma ülikooli linnakuid üle kogu osariigi. 1960. aastatel hakkas see kujunema teadusülikooliks. Lõuna-Carolina ülikool pakub üle 350 bakalaureuse-, magistri- ja doktoriõppe programmi kokku 14 kolledžis ja instituudis, mille hulka kuuluvad muuhulgas 1867. aastal asutatud õigusteaduste kolledž ja 1919. aastal asutatud ärikool. Lõuna-Carolina on USA ülikoolide seas silmapaistev muuhulgas logopeedia, rahvatervise, füsioteraapia, farmaatsia, infoteaduste ja raamatukoguteaduste ning kriminoloogia õpetamise poolest. Ülikooli teadlased keskenduvad muuhulgas sellistele valdkondadele nagu merebioloogia, tööstuspoliitika, tehisintellekt, farmakoökonoomika, maateadused, arheoloogia ja antropoloogia. Ülikooli spordivõistkonnad kannavad nimetust South Carolina Gamecocks. Lõuna-Carolina Ülikool on USA üliõpilasspordi organisatsiooni NCAA konverentsi Southeastern Conference'i liige. Ülikoolil on kokku 21 spordivõistkonda. Ülikooli pesapallimeeskond on tulnud kaks korda USA ülikoolide meistriks (2010 ja 2011), kaks korda on USA ülikoolide meistrivõistlused võitnud veel korvpallinaiskond (2017 ja 2022) ja ühe korra ülikooli kergejõustikunaiskond (2002). Lõuna-Carolina Ülikooli suurim rivaal spordis on umbes 200 km kaugusel asuv Clemsoni ülikool. Ülikooli vilistlaste hulka kuuluvad teiste seas poliitik Andrew Card, jurist ja poliitik Lindsey Graham, 111. Lõuna-Carolina kuberner Richard Riley, poliitik Joe Wilson, 77. Lõuna-Carolina kuberner ja sõjaväelane Wade Hampton III ning 31. Lõuna-Carolina kuberner John B. Floyd. University of South Carolina. britannica.com. Vaadatud 5.9.2021 Timeline – University History. sc.edu. Vaadatud 5.9.2021 University of South Carolina Overall Rankings. usnews.com. Vaadatud 5.9.2021 Ametlik koduleht
Anna Popplewell

Anna Popplewell (sündinud 16. detsembril 1988 Londonis) on inglise näitleja. Tema tuntuim roll on Susan Pevensie fantaasiafilmide sarjas "Narnia kroonikad" (2005–2008). Ta on mänginud Susanit filmides "Narnia lood: lõvi, nõid ja riidekapp" ja "Narnia kroonikad: Prints Caspian" ning teinud kaasa ka sarja kolmandas filmis, "Narnia kroonikad: Koiduränduri teekond". Henley, Georgie (16 December 2018). "Georgie Henley Instagram Post about Anna's Birthday". Instagram. [Link]https://ghostarchive.org/iarchive/instagram/georgiehenley/1935789502226163469_1935787607414190389. Retrieved 7 November 2023. "Child stars of new Narnia film unveiled". Irish Examiner. 12. oktoober 2005. Originaali arhiivikoopia seisuga 13. juuni 2021. Vaadatud 26. detsembril 2019. "Go3". Go3. Vaadatud 21. veebruaril 2024. "Go3". Go3. Vaadatud 21. veebruaril 2024. "Go3". Go3. Vaadatud 21. veebruaril 2024. "The Chronicles of Narnia: The Voyage of the Dawn Treader (2010)". IMDb (Ameerika inglise). Vaadatud 21. veebruaril 2024. Anna Popplewell andmekogus IMDb (inglise)
Heterotanais oerstedii

Heterotanais oerstedii on sõrgkakandiliste seltsi kuuluv üheaastane vähiliik. Elab mere- ja riimveelises keskkonnas, tavaline Läänemere lõunaosas, Eesti vetes oli esmaleid 2012. aasta juulis. Heterotanais oerstedii keha on lüliline ja kuni 2 mm pikk. Vähike võib endale ümber ehitada võõrkehakestest koja. Elab mere põhjas madalaveelistel taimestikuga aladel, teda leidub nii kivistel kui ka pehmetel põhjadel ning makrofüütidel. Liiki esineb lainetusele mõõdukalt avatud merepiirkondades, ta eelistab mesotroofset vett, aga võib elada ka eutroofses vees. Heterotanais oerstedii on omnivoor ja kiskja ning toitub hõljumist. Loom liigub ujudes, mööda substraati roomates ning võib kaevuda põhjasettesse. Sõrgkakandilise Heterotanais oerstedi Eesti esmaleid oli 2012. aasta juuli Hiiumaa läänerannikult Vanamõisa küla lähedalt. 2012: 43 uut liiki. - Eesti Päevaleht, 27. detsember 2012 "J. Kotta. Võõrliikide kaardistamine rahvateaduse abil. Lõpparuanne. Eesti Mereinstituut, Tartu Ülikool, 2021" (PDF). Originaali (PDF) arhiivikoopia seisuga 8. veebruar 2024. Vaadatud 21. veebruaril 2024.
Lõuna-Dakota ülikool

Lõuna-Dakota ülikool (inglise keeles University of South Dakota; lühend USD) on avalik teadusülikool USA-s Lõuna-Dakota osariigis Vermillionis. Ülikooli deviis on Veritas ('tõde'). Ülikooli asutas Dakota territooriumi seadusandlus 1862. aastal. See on osariigi vanim avalik ülikool. 2021. aasta sügisel õppis ülikoolis üle 9400 õpilase. Lõuna-Dakota ülikool pakub 202 bakalaureuse- ja 78 magistriõppe programmi. Ülikoolis tegutsevad osariigi ainsad meditsiinikool ja õigusteaduste koolid. Lisaks on ülikoolil veel viis kolledžit: College of Arts and Sciences, ärikool, School of Education, College of Fine Arts ja terviseteaduste kool. Ülikooli linnakus asub 1973. aastal loodud muusikamuuseum National Music Museum. Ülikooli spordivõistkonnad kannavad nimetust South Dakota Coyotes. Lõuna-Dakota Ülikool on USA üliõpilasspordi organisatsiooni NCAA konverentsi Summit League'i liige (välja arvatud ülikooli jalgpallimeeskond, mis kuulub konverentsi Missouri Valley Football Conference). Ülikooli vilistlaste hulka kuuluvad teiste seas tuumafüüsik ja Nobeli füüsikaauhinna laureaat Ernest Lawrence, teleajakirjanik Tom Brokaw ning poliitik ja senaator John Thune. "USD at a Glance". usd.edu. Vaadatud 21.2.2024 Ametlik koduleht
Kumbumi klooster

Kumbum Jampa-ling (sKu-‘bum Byams-pa gling) on Tiibeti budismi gelukpa koolkonna klooster. Aastal 1339 ehitas Tsongkhapa ema koos kohalike budausulistega väikese templi ümber sandlipuu ja püstitasid stuupa. Stuupa seisab seal tänapäevani.Tsongkhapa ema, kes tahtis oma pojaga nii väga kohtuda, laskis tema kodukohta, Tsongkhapa isiklikul soovitusel, ehitada suburgani Seda Tsongkhapa ema ehitatud templit loetakse Kumbumi kloostri esimeseks templiks. 1481. aastal ehitasid kohalikud aadlikud koos lihtrahvaga stuupa kõrvale suurema templi, et teha annetusi püha puu jaoks, mis sellest ajast hakkas muutuma massiliseks kultuse objektiks rahva hulgas. 1560. aastal ehitas tantrist Rinchen-tsondru-gyeltsen (Rin-chen brtson-‘grus rgyal-mtshan) sinna väikese klooster-erakla Gonpalungi (dGon-pa lung), et seal mediteerida. Algul oli 7 munka, kuid siis lisandus veel, kokku oli erakla kollektiiv juba 15 erakut. Hooned on eraldatud tänavatega, kus teatud kellaaegadel toimus väga vilgas liiklus Tsongkhapa ema, kes tahtis oma pojaga kohtuda, laskis tema kodukohta, poja soovitusel, ehitada suburgani. Hiljem ehitas sinna üks erak oma onni ning aastaid hiljem ehitati ka tempel. Kloostri rajas 1583. aastal aga III dalai-laama. Kumbumi kloostris oli neli datsangi: üks usuteaduslik, üks arstiteaduslik ja kaks tantristliku. Khampo oli Kumbumis esimese suurusjärgu isik. Tema käsutas munkade elu ja jagas teaduslike kraade. Ilmalike asju juhtis tsoktse-gekö ehk “vooruse valitseja.” Harilikult oli tema ka see, kes Khapo ees suitsuküünlaid kandis, kui viimane oma saatjaskonnaga tänavale ilmus. Ilmalike asjade juhtimine Kumbumis kujutas endast distsipliini järele vaatamist ja muidugi kõikide tüliküsimuste lahendamist, mis kloostri ja ilmalike võimude vahel tekkisid. Kuna tema võim oli väga suur, määrati laama sellele kohale vaid aastaks. Administratiiv võim oli aga kolme ametniku käes. Kõrgeim aste oli väga au sees, kuid võimu sellega ei kaasnenud. Kõike korraldas nn. teine ametnik - Tema valitses kogu kloostri varanduse üle, temale allusid ka talupojad, kes kloostrimaad harisid. Kuna see oli nii tähtis ametikoht, määrasid selle kindlaks Hiina võimud ise. Kumbum paikneb Mongoolia ja Tiibeti karavaniteede ristumiskohal ja see on ühteaegu kohalik kaubanduskeskus. Siitkaudu veeti Tiibetisse hiina ikoone ja jumalakujusid. Tänu kloostri sellisele asukohale on teda külastanud III, IV, V ja VII dalai-laama, A Brief History of Kumbum Monastery
Liivimaa tragunieskadron (Schlippenbach)

Liivimaa tragunieskadron (rootsi k. Livländskt dragonskvadron) oli 1701–1709 tegutsenud Rootsi ratsaüksus, mis osales Põhjasõjas nii Eesti kui ka Venemaa sõjategevuses. Üksus hävis Poltava lahingus. Üksuse juhatajad olid Adam Johann von Schlippenbach ja Georg Reinhold Skogh. Liivimaa tragunieskadron moodustati värbamise teel 1701. aastal. Eskadroni kapitulatsioonileping kinnitati 1703. aastal, millega muudeti üksus rügemendiks, kuhu pidi kuuluma 12 kompaniid. Üksuse ülemaks sai ooberstleitnant Adam Johann von Schlippenbach. Algselt kuulus eskadron Wolmar Anton von Schlippenbachi armeesse. 1706. aastal oli üksus Lõuna-Eestis ning 1708 Liivimaal. Hiljem, kui üksuse juhatajaks oli saanud ooberstleitnant Georg Reinhold Skogh, tungis eskadron Adam Ludwig Lewenhaupti vägede koosseisus Valgevenesse ning võitles Lesnaja lahingus. Lahingus hukkus ka Skogh. Eskadroni riismed võitlesid hiljem veel Poltava lahingus, peale mida üksus likvideeriti. Nordensvan, Carl Otto. Svenska arméns regementen 1700–1718. Lk 13. 1920.
Eurydice pulchra

Eurydice pulchra on kakandiliste seltsi kuuluv enamasti üheaastane kaladel parasiteeriv vähiliik. Levinud Atlandi ookeani kirdeosas, tulnukliigina ka Läänemeres. Looma keha on lüliline ja kuni 5 mm pikk. Kujult meenutab E. pulchra väga väikest merikilki. Tal on suured silmad ja pikad tundlad, keha on halli kuni pruuni värvi, mustade täppidega igal segmendil. Kuulub põhjaloomastikku, eelistab pehmeid põhjasid lainetusele avatud merepiirkondades. Elab peamiselt mesotroofses veekeskkonnas, aga teda leidub ka oligotroofses vees. Liik on kõrge reostustundlikkusega. Toitub settest, on omnivoor ja kiskja. Parasiteerib kaladel. Liigub ujudes, mööda substraati roomates ja võib kaevuda põhjasettesse. Speckled sea louse (Eurydice pulchra). - The Marine Life Information Network "J. Kotta. Võõrliikide kaardistamine rahvateaduse abil. Lõpparuanne. Eesti Mereinstituut, Tartu Ülikool, 2021" (PDF). Originaali (PDF) arhiivikoopia seisuga 8. veebruar 2024. Vaadatud 21. veebruaril 2024. "Tartu Ülikooli Eesti Mereinstituut. Loodusdirektiivi mereliste elupaigatüüpide looduskaitselise seisundi hindamise kriteeriumid ja soodsa seisundi võrdlusväärtused. 2016" (PDF). Originaali (PDF) arhiivikoopia seisuga 20. jaanuar 2022. Vaadatud 21. veebruaril 2024.
Nonoichi

Nonoichi on linn Jaapanis Ishikawa prefektuuris. 1. detsembri 2020 seisuga oli linnas hinnanguliselt 57 090 elanikku. Linna kogupindala on 13,56 km2. いしかわ統計指標ランド　石川県の統計情報ポータルサイト, vaadatud 28.01.2021.
Nanao

Nanao on linn Jaapanis Ishikawa prefektuuris. Asub Noto poolsaarel. 1. detsembri 2020 seisuga oli linnas hinnanguliselt 50 207 elanikku ning 1. jaanuari 2024 seisuga 47 198 elanikku. Linna kogupindala on 318,32 km2. いしかわ統計指標ランド　石川県の統計情報ポータルサイト
Sinelobus vanhaareni

Sinelobus vanhaareni on sõrgkakandiliste seltsi kuuluv vähiliik, 2006. aastal Hollandis leitud ja 2014. aastal kirjeldatud ebaselge päritoluga võõrliik. Liiki on leitud ka Läänemeres sh Eesti vetes. Esimesed selle liigi indiviidid leiti 2006. aastal Reini deltas ja 2007. aastal Antwerpeni sadamas, alates 2014. aastast Poola rannavetes. Esmane määrang oli Sinelobus stanfordi, mis arvavasti oli üle maailma levima hakanud juba 16. sajandil. 2014. aastal avastati, et tegemist on uue liigiga Sinelobus vanhaareni. Sinelobus vanhaareni elab, vähemalt oma viimati leitud asustusala piirides, madalais vetes mudast või settest torukestes, mis kinnituvad kõvale, enamasti tehislikule substraadile sadamate ja estuaaride riimveelises elukeskkonnas. Täiskasvanud isend kasvab 4-7 mm pikkuseks. Nagu teistel sõrgkakandilistel on tal pearindmik kilbiga (carapax), paar sõrgu, silmad ja paar tundlaid, tagakeha koosneb kuuest segmendist väikeste ujujalgadega ja sabast. Torukeses elav liik ei kasuta ujujalgu liikumiseks, vaid neid liigutades torusse hapnikurikka veevoolu suunamiseks. Liigil on olemas erinevalt teistest sõrgkakandilistest selge sooline dimorfism. Isasloomadel on pearindmik kitsam ja sõrad suuremad kui emasloomadel. Liik arvatakse olevat sisse toodud laevanduse vahendusel, kas laevakeredele kinnitunult või ballastveega. Liik leiti esmalt Soome lahes Soome edelarannikul; leide on olnud alates 2012. aastast Soome lahe saartel, Muuga ja Paldiski sadamates jm. Sinelobus vanhaareni levila näitab laienemise tendentsi, liiki on nüüdseks leitud ka Haapsalu lahes. Non-indigenous species in the Belgium part of the Sea and the Scheldt-Estuary. - Vlaams Instituut voor de Zee Sinelobus vanhaareni. - eElurikkus TTÜ Meresüsteemide instituut ja TÜ Eesti mereinstituut. Eesti merestrateegia meetmekava ajakohastamine. Uute meetmete kirjeldused, nende teostatavuse ja piisavuse analüüs. Võõrliigid (D2). Tallinn, 2022 K. Gagnon, H. Herlevi, J. Wikström, M. C. Nordström. Distribution and ecology of the recently introduced tanaidacean crustacean Sinelobus vanhaareni Bamber, 2014 in the northern Baltic Sea. - March 2022, Aquatic Invasions 17(1):57-71
Georg Reinhold Skogh

Georg Reinhold Skogh (1661–1708) oli Skoghide aadlisuguvõsast pärit Rootsi sõjaväelane ja ooberstleitnant, kes osales Põhjasõjas ning juhatas aastatel 1704–1708 Liivimaa tragunieskadroni. Georg Reinhold Skogh sündis 1661. aastal Peter ja Sofia Skoghi (sünninimega von Vietinghoff) peres. 1677. aastal astus Skogh Viiburi jalaväerügementi ning sai seal järgmisel aastal seersandiks. 1679. aastal oli ta Riia kubernerirügemendis lipnik. 1687. aastal ülendati ta leitnandiks ning hiljem ka kapteniks. 1701. aastal liitus Skogh Liivimaa tragunieskadroniga ning sai seal majoriks. 1704. aastal ülendati ta ooberstleitnandiks ning määrati eskadroni juhtima. Oma konfirmatsiooni sai ta kaks aastat hiljem. Georg Reinhold Skogh suri 1708. aastal Lesnaja lahingus. Gustav Reinhold Skogh abiellus 1699 Margaretha Elisabeth Reuteriga. Abielust sündis neli last: Bernhard Reinhold, Carl Gustav ning veel kaks last. "Georg Reinhold Skogh". Vaadatud 21.02.2024. "Skogh nr 704". TAB 2. Vaadatud 21.02.2024. Lewenhaupt, Adam. Karl XII:s officerare. Biografiska anteckningar. Lk 634. 1920.
2007. aasta Noto poolsaare maavärin

2007. aasta Noto poolsaare maavärin (jaapani keeles 能登半島地震, Noto-hantо̄ Jishin) oli maavärin magnituudiga 6,7, mis leidis aset 1. märts 2007 umbes kell 09.41 kohaliku aja järgi (UTC+9:00), epitsentri sügavus on umbes 11 km. Maavärina tagajärjel hukkus 1 inimene, vigastada sai 500 inimest. "Earthquakes rock Pacific nations" (Briti inglise). 25. märts 2007. Vaadatud 21. veebruaril 2024.
Diastylis rathkei

Diastylis rathkei on põnguskilbiliste seltsi kuuluv merelise päritoluga üheaastane vähiliik. Levinud Atlandi ookeani põhjapoolses osas, Põhjameres ja Läänemere lõunaosas. Diastylis rathkei keha on lüliline ja kuni 22 mm pikk, tal on lai carapax, mis katab pea ja osa rindmikust, väikesed tundlad ja kuuest segmendist koosnev tagakeha. Loom eelistab pehmeid põhjasid ja lainetuse eest varjatud merepiirkondi. Ta elab eelkõige mesotroofses veekeskkonnas, võib esineda ka oligotroofses vees. On kõrge reostustundlikkusega ja avarasoolaline. Eelistab toituda settest, kuid sööb ka hõljumit ja taimi ning võib olla kiskja. Liigub ujudes ja kaevudes põhjasettesse. Liik on põhjapoolsema levialaga kui enamik teisi Läänemere põnguskilbilisi. Liigi kirjeldus on lülitatud Eesti rannikumere võõrliikide kaardistamise nutirakendusse. A cumacean (Diastylis rathkei). - The Marine Life Information Network "J. Kotta. Võõrliikide kaardistamine rahvateaduse abil. Lõpparuanne. Eesti Mereinstituut, Tartu Ülikool, 2021" (PDF). Originaali (PDF) arhiivikoopia seisuga 8. veebruar 2024. Vaadatud 21. veebruaril 2024. HELCOM Checklist 2.0 of Baltic Sea Macrospecies. - Baltic Marine Environment Protection Commission A cumacean (Diastylis rathkei). - The Marine Life Information Network